
CONVOCATÒRIA DE SUBVENCIONS EN RÈGIM DE CONCURRÈNCIA NO COMPETITIVA DESTINADES A LA REHABILITACIÓ DE FAÇANES DELS IMMOBLES AMB ÚS D’HABITATGE DEL MUNICIPI DEL FAR D’EMPORDÀ, ANY 2026.
1. Bases reguladores
Per acord de Ple de 4 de juliol de 2024 va ser aprovada l’ordenança reguladora de l’atorgament de subvencions per la rehabilitació de façanes dels immobles amb ús d’habitatge del municipi del Far d’Empordà, publicada al BOP de la província de Girona 178 del 16 de setembre de 2024. 
2. Beneficiaris
Es consideren persones beneficiàries dels ajuts els propietaris d’habitatges i edificis destinats un ús residencial situades al municipi del Far d’Empordà que impulsin la rehabilitació de les seves façanes. Si bé no es concediran ajuts econòmics per a actuacions en edificis que es trobin urbanísticament en situació de fora d’ordinació. Quan sigui procedent s’haurà d’acreditar l’autorització expressa del propietari per a l’execució de les obres. 
No podran obtenir la condició de beneficiàries les persones que es trobin en alguna de les situacions previstes en l’article 13.2 de la Llei 38/2003, del 17 de novembre, general de subvencions 
3. Objecte i finalitat de la subvenció
La present convocatòria té per objecte i finalitat l’atorgament de subvencions destinades a promoure la rehabilitació integral de les façanes dels immobles amb ús d’habitatge situats al municipi del Far d’Empordà, garantint a la ciutadania l’accés a les mateixes en igualtat de tracte.
La concessió de les ajudes contemplades en la present convocatòria se subjectarà als principis de publicitat, transparència, concurrència, objectivitat, igualtat i no discriminació, així com l'eficàcia en el compliment d'objectius i eficiència en l'assignació i utilització dels recursos públics.
4. Procediment de concessió
Les subvencions seran concedides mitjançant procediment de concurrència  no competitiva, i d’acord amb els principis de publicitat, transparència, objectivitat, igualtat i no discriminació, d’acord amb el que s’estableix en aquesta convocatòria i en les bases específiques que les regulen.
5. Condicions
Les façanes a subvencionar hauran de complir els requisits següents:
a) Que estiguin situades al terme municipal del Far d’Empordà. 
b) Que es tracti d’edificis d’una antiguitat igual o superior a 10 anys i que no hagin rebut alguna altra subvenció de l’ajuntament pel mateix concepte dins els 10 últims anys. 
c) Que les obres objecte de la subvenció afectin com a mínim a totes les façanes de l’immoble que donen a la via pública o es visualitzin des de la via pública.  

No serà subvencionables les obres en la façana d’un edifici que formin part d’unes actuacions o obres més complertes del mateix. 
Totes les actuacions i obres hauran de garantir la seva coherència tècnica i constructiva amb l’estat de conservació de l’edifici, així com la seva efectiva contribució a la millora de les condicions estètiques exteriors de l’edifici. 
Les obres de rehabilitació i restauració de façanes, s’ajustaran en tot cas al Planejament General del Far d’Empordà i altra normativa urbanística en vigor, especialment respecte a la combinació de colors, materials i composició de les seves obertures
6. Quantia total màxima de les subvencions a atorgar i consignació pressupostària.
El pressupost màxim que es destinarà aquest any 2026 per a la concessió de les subvencions de la present convocatòria serà de 10.000,00€ i anirà a càrrec de l’aplicació: 1522 48000.
Les ajudes tindran la consideració de subvencions de l’Ajuntament del Far d’Empordà als beneficiaris en les condicions regulades per aquesta ordenança, i seran les següents 
· Subvenció fixa del 100% corresponent a l’import de la quota a satisfer en concepte de l’impost sobre construccions, instal·lacions i obres (obres que afecten façana) 
· Subvenció fixa corresponent a l’import a satisfer en concepte de taxa per llicència urbanística. (obres que afecten façana) 
· Subvenció fixa corresponent a l’import de la quota a satisfer en concepte de taxa d’ocupació de via pública, amb els límits següents: 
· Màxim de 7 dies naturals d’ocupació per pintura de façanes
· Màxim de 30 dies naturals subvencionats d’ocupació per la rehabilitació de façanes
· Subvenció de 6,00 €/m2 de façana, amb un màxim de 800,00 €, o del pressupost de l’actuació, en cas que aquest fos inferior. 

El pressupost subvencionable no inclou l’IVA ni els possibles honoraris tècnics que hi puguin haver. 

7. Termini de presentació de sol·licituds
Les sol·licituds de subvenció es podran realitzar fins el dia 15 de novembre de 2026 i estaran subjectes a la disponibilitat pressupostària.
8. Documentació a presentar amb la sol·licitud
La sol·licitud, que s’haurà de presentar per mitjans electrònics, mitjançant la instància genèrica que trobareu a seu electrònica de l’Ajuntament del Far d’Empordà.
Les sol·licituds d’ajuts econòmics per rehabilitació es formularan davant l’Ajuntament en el mateix moment de sol·licitar la llicència corresponent o presentar la comunicació d’obres segons s’escaigui, en els models oficials i acompanyant la següent documentació: 
a) Instància de sol·licitud de llicència o comunicació i petició expressa de la subvenció, amb expressió de les dades de la finca i dels sol·licitant o sol·licitants. 
b) Declaració responsable de no incórrer en cap causa per a la no obtenció de condició de beneficiari d’acord amb l’article 13.2 de la LGS. 
c) DNI / CIF del sol·licitant i, si actua en representació d’altri, documentació acreditativa de la seva representació.
d) Títol que acrediti la propietat del bé immoble.
e) Documentació tècnica (que inclogui memòria tècnica, pressupost detallat i plànols) o projecte tècnic segons la complexitat de l’obra a realitzar.
f) Fotografies de l’estat actual de l’immoble.
g) Direcció facultativa.
h) Estudi de seguretat i salut o Estudi bàsic de seguretat i salut així com la corresponent designació del coordinador/a de seguretat i salut quan sigui exigible segons el RD 1627/1997, de 24 d’octubre, pel que s’estableixen les disposicions mínimes de seguretat i salut en les obres de construcció.
i) Pressupost de l’actuació.
j) Identificació del constructor de l’obra (abans d’inici de les obres).
k) Projecte de bastida si l’actuació és de més de dues plantes.
l) Número de compte de l’entitat bancària indicat per la persona beneficiària mitjançant certificat de titularitat bancària.

9. Termini i forma de justificació
El termini per a la seva justificació serà de tres mesos a comptar des de la recepció de la notificació de l’acord de l’aprovació de l’atorgament de la subvenció, com a màxim fins al dia 30 de novembre de 2026. 
Els beneficiaris hauran de presentar al Registre General d’Entrada de l’Ajuntament:
· Compte justificatiu de la subvenció, segons el model normalitzat de l’ANNEX 1 de l’ordenança reguladora
· Factura/es de l’actuació efectivament pagades anteriorment a l’acabament del període de justificació i superfície que s’ha executat.
· L’acreditació de la realització del pagament de les despeses subvencionables amb anterioritat a la finalització del període de justificació establert.   
· Fotografies de la façana de l’edificació objecte de subvenció després de l’actuació.
· Certificacions o la declaració responsable que acrediti el compliment de les obligacions tributàries i amb la Seguretat Social, tal i com s’estableix en  l’article 24 del RD 887/2006, pel qual s’aprova el Reglament de la Llei General de Subvencions, de simplificació de l’acreditació del compliment de les obligacions tributàries i amb la seguretat social, en tractar-se, en tots els casos, de quanties que no superen l’import de 3.000 €
10. Altres dades
La concessió de les subvencions i la resta de qüestions derivades es realitzarà d’acord amb el que estableixen les bases reguladores

